CELEX: 62014CN0529
Language: hu
Date: 2014-11-24 00:00:00
Title: C-529/14. sz. ügy: A Finanzgericht Hamburg (Németország) által 2014. november 24-én benyújtott előzetes döntéshozatal iránti kérelem – YARA Brunsbüttel GmbH kontra Hauptzollamt Itzehoe

23.2.2015   
            
            
               HU
            
            
               Az Európai Unió Hivatalos Lapja
            
            
               C 65/20
            
         A Finanzgericht Hamburg (Németország) által 2014. november 24-én benyújtott előzetes döntéshozatal iránti kérelem – YARA Brunsbüttel GmbH kontra Hauptzollamt Itzehoe
   (C-529/14. sz. ügy)
   (2015/C 065/30)
   Az eljárás nyelve: német
   
      A kérdést előterjesztő bíróság
   
   Finanzgericht Hamburg
   
      Az alapeljárás felei
   
   
      Felperes: YARA Brunsbüttel GmbH
   
      Alperes: Hauptzollamt Itzehoe
   
      Az előzetes döntéshozatalra előterjesztett kérdések
   
   
               1)
            
            
               Ellentétes-e a 2003/96/EK irányelv (1) 1. cikkével a termikus szennylégkezelésre használt energiatermékekre vonatkozó tagállami adómentesség, vagy a 2003/96/EK irányelvet annak 2. cikke (4) bekezdése b) pontjának második franciabekezdése alapján nem lehet alkalmazni ezen energiatermékekre, mert a termikus szennylégkezelésre történő felhasználás nem üzemanyagként vagy tüzelő-, fűtőanyagként történő felhasználás, és ezen energiatermékek esetében ezért az említett rendelkezés értelmében vett kettős felhasználású energiatermékekről van szó?
            
         
               2)
            
            
               Adott esetben csak akkor megengedett-e a termikus szennylégkezelésre használt energiatermékek adó alóli mentesítése, ha azokat a termikus szennylégkezelés keretében nyers-, alap- vagy segédanyagként is felhasználják a szennylég kezelése során keletkező termékhez?
            
         
               3)
            
            
               Kizárt-e a termikus szennylégkezelésre használt energiatermékek adó alóli mentesítése, ha a szennylég kezelése során felszabaduló hőenergia egy részét fűtési, illetve szárítási célra is felhasználják? Adott esetben akkor is fennáll-e ez a kizárás, ha a fűtéshez, illetve szárításhoz a szennylégben jelenlévő és annak termikus kezelése során felszabaduló energiánál kevesebb energiára van szükség?
            
         
      (1)  Az energiatermékek és a villamos energia közösségi adóztatási keretének átszervezéséről szóló, 2003. október 27-i 2003/96/EK tanácsi irányelv (HL L 283., 51. o.; magyar nyelvű különkiadás 9. fejezet, 1. kötet, 405. o.).